**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA O  VYKONÁVANÍ PRACOVNEJ ZDRAVOTNEJ SLUŽBY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020

TÁTO DOHODA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Milan Donoval, podpredseda predstavenstva – CTO, kontaktná osoba pre technické veci: Mgr. Petra Lanáková, telefón: + 421 (0)2 5950 1327, e-mail: lanakova.petra@dpb.sk, kontaktná osoba pre zmluvné veci: JUDr. Alexandra Damborská, telefón: +421 (0)2 5950 1254, e-mail: damborska.alexandra@dpb.sk (ďalej len „**Objednávateľ**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o zabezpečenie výkonu pracovnej zdravotnej služby, za účelom čoho realizoval zákazku označenú interným číslom NL 24/2020 v zmysle internej smernice č. ER 97/2016 o obstarávaní v podmienkach DPB, a.s. na predmet zákazky „**Pracovná zdravotná služba**“;
2. Objednávateľ je úspešným uchádzačom realizovanej zákazky označenej interným číslom NL 24/2020 na predmet zákazky „**Pracovná zdravotná služba**; a
3. Zmluvné strany majú záujem upraviť si vzájomné práva a povinnosti súvisiace s poskytovaním Služieb;

**DOHODLO sa nasledovné:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:
1. **Cena** znamená celková cena za Služby vo výške [**doplniť**] **EUR** (slovom: [doplniť] eur) bez DPH;
2. **Miesto plnenia** znamená:
3. zdravotnícke zariadenie Poskytovateľa na adrese [doplniť]v Bratislave; a
4. pracoviská Objednávateľa, bližšie špecifikované v jednotlivých objednávkach;
5. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
7. **Pracovný deň** znamená deň, ktorý nie je sobotou, nedeľou, ani dňom pracovného pokoja, ani dňom pracovného voľna v Slovenskej republike;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
9. **Služba** znamená zabezpečenie výkonu:
10. činnosti pracovnej zdravotnej služby v oblasti dohľadu nad pracovným prostredím, vzdelávania a poradenstva; a
11. lekárskych preventívnych prehliadok vo vzťahu k práci;

podľa Zákona, pričom Služby sú bližšie špecifikované v Prílohe 1 Zmluvy;

1. **Subdodávateľ** znamená fyzická alebo právnická osoba uvedená v zmluve uzatvorenej medzi Poskytovateľom a Subdodávateľom, ktorá je poverená poskytovaním časti Služby, pričom zoznam Subdodávateľov je uvedený v Prílohe 3 Zmluvy;
2. **Zákon** znamená zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov;
3. **Zmluvná strana** znamená Objednávateľ a/alebo Poskytovateľ; a
4. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný
		len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie
		a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.

## PREDMET ZMLUVY

1. Predmetom Zmluvy je záväzok:
2. Poskytovateľa poskytnúť Objednávateľovi Službu; a
3. Objednávateľa zaplatiť Poskytovateľovi Cenu;

 a to za podmienok stanovených Zmluvou.

1. Poskytnutie Služby bude uskutočňované na základe čiastkových objednávok podľa potrieb Objednávateľa. Takto vystavené objednávky budú podkladom pre fakturáciu podľa článku 4 Zmluvy. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
2. Obchodovateľný finančný objem počas účinnosti Zmluvy je v celkovej výške **[doplniť]** **EUR (slovom: [doplniť] eur) bez DPH**. Uvedený finančný objem je predpokladaný a Objednávateľ nie je povinný ho vyčerpať.

## PODMIENKY POSKYTOVANIA SLUŽIEB

* 1. Poskytovateľ sa zaväzuje vykonávať pre Objednávateľa Služby v rozsahu a za podmienok podľa Zmluvy, predovšetkým podľa Prílohy 1 Zmluvy a v súlade s príslušnými osobitnými právnymi predpismi špecifikovanými v Prílohe 1 Zmluvy, a to takým spôsobom, aby boli naplnené povinnosti Objednávateľa na úseku zabezpečovania pracovnej zdravotnej služby v podmienkach Objednávateľa.
	2. Poskytovateľ sa zaväzuje poskytovať Služby prostredníctvom osôb spĺňajúcich všetky odborné predpoklady na poskytovanie Služieb v súlade s osobitnými právnymi predpismi a so Zákonom.
	3. Objednávateľ je v súvislosti s poskytovaním Služby povinný poskytnúť Poskytovateľovi potrebné úplné informácie, podklady, ako aj inú súčinnosť, ktorá je potrebná pre riadne poskytovanie Služieb Poskytovateľa. Poskytovateľ nie je povinný overovať pravdivosť, úplnosť a aktuálnosť informácií, dokumentov alebo iných podkladov, ktoré mu poskytne Objednávateľ.
	4. Výsledkom poskytovania Služieb podľa článku 1 bod 1.1 písm. (g) odsek (i) Zmluvy bude poskytnutie plnení, resp. výstupov. Tieto plnenia, resp. výstupy budú dodané Objednávateľovi v časoch určených podľa dohody Zmluvných strán urobenej kontaktnými osobami uvedenými v záhlaví Zmluvy alebo pravidelne autonómne Poskytovateľom.
	5. V rámci poskytovania Služieb podľa článku 1 bod 1.1 písm. (g) odsek (ii) Zmluvy sa Objednávateľ zaväzuje predložiť Poskytovateľovi zoznam zamestnancov, ktorí sa podrobia lekárskej preventívnej prehliadke. Zoznam zamestnancov musí obsahovať meno a priezvisko zamestnanca, dátum narodenia, osobné číslo, ak bolo pridelené, názov pracoviska, profesia, pracovné zaradenie, dĺžka expozície pri práci v rokoch alebo v mesiacoch u aktuálneho zamestnávateľa, faktory práce a pracovného prostredia, ktorým je zamestnanec vystavený a výsledky posúdenia zdravotného rizika s uvedením kategórií prác osobitne pre jednotlivé faktory práce a pracovného prostredia.
	6. Poskytovateľ sa zaväzuje poskytovať Služby podľa článku 1 bod 1.1 písm. (g) odsek (ii) Zmluvy výlučne v Mieste plnenia uvedenom v článku 1 bod 1.1 písm. (b) bod (i) Zmluvy.
	7. Poskytovateľ sa zaväzuje umožniť Objednávateľovi vykonanie kontroly v Mieste plnenia uvedenom v článku 1 bod 1.1 písm. (b) bod (i) Zmluvy, spočívajúcej v kontrole personálneho zabezpečenia a/alebo materiálno-technického vybavenia na poskytovanie Služby podľa v článku 1 bod 1.1 písm. (g) bod (ii) Zmluvy.
	8. Objednávateľ je povinný písomne informovať Poskytovateľa o každej zmene pracovných podmienok na niektorom z pracovísk, ako aj o každej technologickej alebo akejkoľvek inej zmene (napr. zavedenie novej technológie, nového pracovného postupu alebo nových pracovných prostriedkov), ktorú Objednávateľ vykonal na niektorom zo svojich pracovísk a ktorá môže mať za následok zmenu pracovných podmienok na danom pracovisku. Zmluvné strany bez zbytočného odkladu po doručení oznámenia podľa predchádzajúcej vety dohodnú prípadné podrobnosti o splnení záväzkov Poskytovateľa Zmluvy vo vzťahu k pracovisku, ktorého sa oznámená zmena týka.
	9. Zmluvné strany sa zaväzujú nakladať s poskytnutými informáciami o osobných údajoch zamestnancov Objednávateľa v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších zákonov.
	10. Poskytovateľ sa zaväzuje zachovávať mlčanlivosť o všetkých skutočnostiach týkajúcich sa vykonávania Služby, ako aj o všetkých informáciách, o ktorých sa Poskytovateľ dozvie na základe Zmluvy alebo v jej súvislosti. Záväzok mlčanlivosti podľa predchádzajúcej vety platí tak počas doby účinnosti Zmluvy, ako aj po jej ukončení.
	11. Zmluvné strany sa zaväzujú, že počas trvania Zmluvy budú navzájom spolupracovať a vyvinú súčinnosť potrebnú dosiahnutie účelu Zmluvy.

## CENA A PLATOBNÉ PODMIENKY

1. Objednávateľ je povinný zaplatiť Poskytovateľovi za poskytnutú Službu Cenu.
2. Cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov. Pri DPH sa bude postupovať podľa osobitných predpisov.
3. Nárok na zaplatenie Ceny vzniká Poskytovateľovi poskytnutím Služieb, pričom Cena bude vyúčtovávaná 1 (jeden) krát mesačne, pokiaľ sa Zmluvné strany nedohodnú inak. Podkladom pre fakturáciu bude aktuálny zoznam zamestnancov v evidenčnom stave k poslednému dňu v mesiaci a potvrdený protokol o vykonaných prehliadkach.
4. Zmluvné strany sa dohodli, že Cena za poskytovanie:
5. Služieb podľa článku 1 bod 1.1 písm. (g) odsek (i) Zmluvy je paušálna bez ohľadu na skutočne poskytnutý rozsah Služby za mesiac, za ktorý sa Cena platí a je vo výške uvedenej v Prílohe 2 Zmluvy; a
6. Služieb podľa článku 1 bod 1.1 písm. (g) odsek (ii) Zmluvy sa uhrádza na základe skutočne poskytnutého rozsahu Služieb za mesiac, za ktorý sa Cena platí a jednotkové ceny sú uvedené v Prílohe 2 Zmluvy.
7. Na účely fakturácie podľa tohto článku predchádzajúceho bodu je rozhodujúcim počtom zamestnancov Objednávateľa ku dňu uzavretia Zmluvy 2 775 (slovom: dvetisíc sedemstosedemdesiatpäť). V prípade ak sa počet zamestnancov Objednávateľa zmení oproti rozhodujúcemu počtu zamestnancov uvedeného v Zmluve, je Objednávateľ povinný písomne oznámiť Poskytovateľovi skutočný počet zamestnancov najneskôr do 5. (piateho) dňa kalendárneho mesiaca nasledujúceho po mesiaci, v ktorom k zmene došlo.
8. Objednávateľ uhradí Poskytovateľovi Cenu na základe faktúry, ktorú vystaví Poskytovateľ a ktorú odošle Objednávateľovi do 15. (pätnásteho) dňa v kalendárnom mesiaci nasledujúceho po mesiaci, v ktorom boli Služby poskytnuté.
9. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka, aktuálny zoznam zamestnancov v evidenčnom stave k poslednému dňu v mesiaci a potvrdený protokol o vykonaných prehliadkach. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
10. Cena je splatná do **60 (šesťdesiat) dní** odo dňa doručenia faktúry. Ak deň splatnosti Ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
11. Cena sa považuje za zaplatenú dňom odpísania fakturovanej sumy vo výške Ceny z účtu Objednávateľa na účet Poskytovateľa uvedený v záhlaví Zmluvy.

## SANKCIE

1. Objednávateľ je oprávnený uplatňovať si zmluvnú pokutu vo výške 300 EUR (slovom: tristo eur) za každé porušenie zmluvnej povinnosti podľa článku 3 bod 3.1, 3.9 a 3.10 Zmluvy. Tým nie je dotknuté právo Objednávateľa na náhradu škody.
2. V prípade omeškania Objednávateľa so zaplatením faktúry je Poskytovateľ oprávnený požadovať od Objednávateľa uhradenie úrokov z omeškania vo výške 0,022 % z dlžnej čiastky za každý deň omeškania.
3. Objednávateľ je oprávnený uplatňovať si zmluvnú pokutu vo výške 10 000 EUR (slovom: desaťtisíc eur) za porušenie zmluvnej povinnosti podľa článku 3 bod 3.6 Zmluvy.
4. Objednávateľ je oprávnený uplatňovať si zmluvnú pokutu vo výške 1 000 EUR (slovom: tisíc eur) za porušenie zmluvnej povinnosti podľa článku 3 bod 3.7 Zmluvy, a to za každé porušenie tejto povinnosti, a to aj opakovane.
5. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) ZVO alebo využitie subdodávateľa, ktorý nespĺňa podmienky podľa § 41 ods.1 písm. b) ZVO) alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do registra partnerov verejného sektora, má Objednávateľ právo požadovať od Poskytovateľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane. Zároveň má Objednávateľ v prípade porušenia týchto povinností právo odstúpiť od Zmluvy.
6. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bodu 5.1 a/alebo 5.3 a/alebo 5.4 a/alebo 5.5 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa.
7. Povinnosť, splnenie ktorej bolo zaistené zmluvnou pokutou, je Poskytovateľ povinný plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo Objednávateľa na náhradu vzniknutej škody.
8. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa
§ 373 a nasl. Obchodného zákonníka.

## VYHLÁSENIA A ZÁRUKY

1. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:

1. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby,
a riadne plní všetky povinnosti, porušenie ktorých by mohlo viesť k jeho zrušeniu;
3. je zapísaný v Registri partnerov verejného sektora, pokiaľ sa naňho takáto povinnosť vzťahuje;
4. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom
v tejto súvislosti nie je najmä odporovateľným právnym úkonom; a
5. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
6. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku, v bode 6.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
7. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bode 6.1 Zmluvy nebolo
v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým
v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi
v dôsledku skutočností, ktoré sú obsahom tohto vyhlásenia.
8. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
9. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
10. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
11. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby,
a riadne plní všetky povinnosti, porušenie ktorých by mohlo viesť k jeho zrušeniu.
12. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.

## SUBDODÁVATELIA

1. Každá zmluva, na základe ktorej Poskytovateľ poverí tretiu stranu poskytnutím časti Služby sa považuje za zmluvu so Subdodávateľom. Poskytovateľ je pred uzatvorením zmluvy so Subdodávateľom, ktorý nie je uvedený v Prílohe 3 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Poskytovateľ povinný uviesť časť Služby, ktoré by mal poskytnúť Subdodávateľ a presnú identifikáciu Subdodávateľa. Objednávateľ písomne upovedomí Poskytovateľa o svojom rozhodnutí v lehote do 10 (desiatich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
2. Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Poskytovateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Poskytovateľa žiadneho z jeho záväzkov vyplývajúcich zo Zmluvy.
3. Ak Objednávateľ zistí, že Subdodávateľ nie je schopný plniť si svoje záväzky, môže od Poskytovateľa okamžite požadovať náhradu za tohto Subdodávateľa alebo aby Poskytovateľ sám začal poskytovať časť Služby poskytovanej týmto Subdodávateľom.
4. Časť Služby, ktorej poskytovaním poveril Poskytovateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
5. Každé poverenie tretej strany poskytovaním časti Služby a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Poskytovateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.

## KOMUNIKÁCIA

1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
3. v deň doručenia zásielky, ak bola zásielka doručená osobne alebo kuriérskou službou; alebo
4. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
5. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
6. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.

## TRVANIE A ZÁNIK ZMLUVY

1. Zmluva sa uzatvára na dobu určitú, a to:
2. **na 48 (štyridsaťosem) mesiacov** odo dňa účinnosti Zmluvy; alebo
3. do vyčerpania obchodovateľného finančného objemu podľa článku 2 bod 2.3 Zmluvy,

podľa toho, ktorá z vyššie uvedených skutočností nastane skôr.

1. Zmluva môže byť ukončená aj skôr ako je uvedené v bode 9.1 tohto článku Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.
2. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Objednávateľ považuje prípady, ak:
4. poskytuje Služby v rozpore so Zmluvou alebo Zákonom, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
5. poskytuje Služby v rozpore s článkom 3 bod 3.6 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. zdravotnícke zariadenie Poskytovateľa v zmysle článku 1 bod 1.1 písm. (b) bod (i) Zmluvy prestane byť personálne zabezpečené a materiálno-technického vybavené na poskytovanie Služby podľa článku 1 bod 1.1 písm. (g) bod (ii) Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
7. opakovane nakladá s poskytnutými informáciami o osobných údajoch zamestnancov Objednávateľa v rozpore so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších zákonov;

1. opakovane porušuje záväzok mlčanlivosti podľa článku 3 bod 3.10 Zmluvy; a/alebo
2. sa niektoré z vyhlásení Poskytovateľa podľa článku 6 bodu 6.1 Zmluvy ukáže ako nepravdivé.
3. Objednávateľ má taktiež právo odstúpiť od Zmluvy, ak Poskytovateľ/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
4. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 6 bodu 6.4 Zmluvy ukáže ako nepravdivé.
5. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
6. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
7. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
8. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi, pričom výpovedná lehota je 2 (dva) mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky potvrdené Zmluvnými stranami pred dátumom odoslania výpovede Poskytovateľovi zostávajú platné a budú vybavené podľa Zmluvy.
9. Zmluva zaniká aj na základe písomnej dohody Zmluvných strán.

## ZÁVEREČNÉ USTANOVENIA

1. Zmluva nadobúda účinnosť podľa § 47a ods. 2 Občianskeho zákonníka dňom **01.01.2021**.
2. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
3. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
4. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
5. Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
6. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
7. Objednávateľ podpisom Zmluvy akceptuje Subdodávateľov Poskytovateľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 3 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
8. Poskytovateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Poskytovateľ je povinný Objednávateľovi najneskôr tri (3) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
9. Zmluvné strany sa dohodli v rozsahu, v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
10. Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
11. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.
Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
12. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
13. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich
pre ktorúkoľvek Zmluvnú stranu, na znak čoho ju týmto vlastnoručne podpisujú.
14. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Objednávateľ dostane 2 (dva) rovnopisy a Poskytovateľ dostane 1 (jeden) rovnopis.

Prílohy: Príloha 1 - Špecifikácia Služieb

 Príloha 2 – Cenník Služieb

 Príloha 3 – Zoznam subdodávateľov

**PRÍLOHA 1**

**ŠPECIFIKÁCIA SLUŽIEB**

**Rozsah služieb:**

1. výkon činnosti pracovnej zdravotnej služby (kontinuálny proces) pre všetky pracoviská a všetkých zamestnancov v Bratislave, prípadne i mimo nej (v prípade rekondičných pobytov) v rozsahu stanovenom:
2. zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (§ 30a, § 30 až 42);
3. vyhláškou Ministerstva zdravotníctva Slovenskej republiky č. 208/2014 Z. z. o podrobnostiach o rozsahu a náplni výkonu pracovnej zdravotnej služby, o zložení tímu odborníkov, ktorí ju vykonávajú, a o požiadavkách na ich odbornú spôsobilosť;
4. vyhláškou Ministerstva zdravotníctva Slovenskej republiky č. 448/2007 Z. z. o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií v znení neskorších predpisov;
5. zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (§ 11 a § 21);
6. **zákonom 513/2009 Z. z.** [**o dráhach a o zmene a doplnení niektorých zákonov**](http://www.google.sk/url?q=http://www.sgpstandard.cz/editor/files/tech_poz/tech_poz/sr/pp_sr/eu_zelez/2009_513.pdf&sa=U&ei=jpGtTdrRKcb5sgbct5zYDA&ved=0CAwQFjAA&usg=AFQjCNEliKN6slMqObtV9HbzvPl2IMYU4Q) **v znení neskorších predpisov (§ 102 ods. 1 písm. q) bod 2.)**;
7. [**zákonom č. 514/2009 Z. z. o doprave na dráhach**](http://www.google.sk/url?q=http://www.urzd.sk/legislativa/514-09-zakon_o_doprave_na_drahach.pdf&sa=U&ei=-pCtTffOAo_5sgaR5KDYDA&ved=0CAwQFjAA&usg=AFQjCNHtbq7udo5BSu7jjcUZm7oRc9v0cA) **v znení neskorších predpisov (§ 36 ods. 1 písm. h))**;
8. vyhláškou Ministerstva dopravy pôšt a telekomunikácií Slovenskej republiky č. 245/2010 Z. z. o odbornej spôsobilosti, zdravotnej spôsobilosti a psychickej spôsobilosti osôb pri prevádzkovaní dráhy a dopravy na dráhe v znení neskorších predpisov; a
9. smernicou Ministerstva dopravy pôšt a telekomunikácií Slovenskej republiky č. 59/2010 o preukaze na vedenie dráhového vozidla, podrobnostiach pre vydanie poverovania pre právnické osoby, o odbornej príprave a skúške skúšobného komisára.
10. objektivizácia pracovného prostredia meraniami (**1. a 2. kategória**);
11. školenia o zásadách na poskytovania prvej pomoci;
12. poradenstvo a konzultácie; a
13. vykonávanie lekárskych preventívnych prehliadok zamestnancov vo vzťahu k práci, podľa jednotlivých druhov profesií (základná, vstupná, periodická, mimoriadna a výstupná, cca **30 – 50 prehliadok týždenne**, resp. cca **6 400 za 4 roky**) **na jednej adrese, v jednom zdravotníckom zariadení a v priebehu jedeného dňa**, vrátane vystavenia lekárskej správy a posudku.

**PRÍLOHA 2**

**CENNÍK SLUŽIEB**

|  |  |  |  |
| --- | --- | --- | --- |
| **Druh činnosti** | **Por.****č.** | **Výkon** | **Jednotková cena v EUR bez DPH** |
| **Vykonanie kontroly zameranej na:** | 1 | Výkon činnosti pracovnej zdravotnej služby, dohľad nad pracovnými podmienkami/1 mesiac/1 zamestnanec | [doplniť] |
| **Objektivizácia pracovného prostredia a spracovanie dokumentácie:**  | 1 | Akreditované meranie hluku/1 prac. miesto | [doplniť] |
| 2 | Akreditované meranie vibrácií/1 prac. miesto | [doplniť] |
| 3 | Akreditované meranie chemických faktorov v pracovnom ovzduší/1 prac. miesto | [doplniť] |
| 4 | Akreditované meranie faktorov mikroklimatických podmienok/1 prac. miesto | [doplniť] |
| 5 | Hodnotenie psychickej pracovnej záťaže s vypracovaním posudku/1 profesia | [doplniť] |
| 6 | Hodnotenie fyzickej pracovnej záťaže s vypracovaním posudku/1 profesia | [doplniť] |
| 7 | Vypracovanie protokolu z merania niektorého z faktorov pracovného prostredia/1 protokol | [doplniť] |
| 8 | Vypracovanie posudku o riziku a spolupráca pri vypracovaní prevádzkového poriadku pre niektorý z faktorov pracovného prostredia/1 posudok | [doplniť] |
|  **Vzdelávanie a poradenstvo** | 1 | Akreditovaný kurz prvej pomoci/1 školenie | [doplniť] |
| 2 | Poradenstvo a konzultácie/1 hod. | [doplniť] |
| **Cenník výkonu jednotlivých vyšetrení, ktoré sú súčasťou lekárskej preventívnej prehliadky vo vzťahu k práci/1 vyšetrenie/1 zamestnanec** | 1 | **Vyšetrenie všeobecným lekárom vrátane vypracovania lekárskej správy, vydania kartičky vodiča a posudku o zdravotnej spôsobilosti** | [doplniť] |
| 2 | **EKG** | [doplniť] |
| **Parametre krvných testov:** |
| 3 | KO+dif | [doplniť] |
| 4 | FW | [doplniť] |
| 5 | ALT | [doplniť] |
| 6 | AST | [doplniť] |
| 7 | GMT | [doplniť] |
| 8 | Kreatinín | [doplniť] |
| 9 | Glykémia | [doplniť] |
| 10 | Kyselina močová | [doplniť] |
| 11 | Moč chemicky | [doplniť] |
| 12 | **Očné vyšetrenie** | [doplniť] |
| 13 | **Perimeter** | [doplniť] |
| 14 | **ORL** | [doplniť] |
| 15 | **Audiometria** | [doplniť] |
| 16 | **RTG hrudníka** | [doplniť] |
| 17 | **Spirometria** | [doplniť] |
| 18 | **Fotopletyzmografia** | [doplniť] |
| **Informačný systém** | 1 | Poskytnutie prístupu do informačného systému na riadenie lekárskych prehliadok a generovanie lekárskych posudkov/1 mesiac | [doplniť] |

**PRÍLOHA 3**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Milan Donoval

Funkcia: podpredseda predstavenstva – CTO

V [doplniť] dňa \_\_\_\_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]